Den Vest-Sjællandske Avis, 1840-01-23
Det af Gaardmand R. Ottesen udgivne Skrift: "Erklæring fra os underskrevne Medlemmer af vor danske christne Menighed, i Anledning af det forehavende Forslag til en ny Alterbog og et nyt Kirke-Nitual" er 60 Sider stort, hvoraf de 17 Sider udgjøre Skriftet selv og de øvrige 43 ere opfyldte med Underskrifter, paa tvende Erklæringer nær, som neppe udfylde en Side. J dette Skrift hedder det Side 13. "Vi vide nu ikke hvad den foreslaaede Forandrings Prøve vil blive til, enten bortfalde, eller blive til en ny Kirkelov i Danmark, men det erklære vi herved, at vi ville blive ved Brugen af vor nu lovlige Alterbog, og derefter betjenes i vore Sognekirker. - Dog finde vi alle, at en død, eller en modtvillig Betjening dermed er ikke hvad der kan opbygge og tilfredsstille os, og iblandt dem af os, som ved deres Underskrift have yttret sig derom, ere alle de Underskrevne fra Slagelse Bye, som for deres Vedkommende have begjæret følgende Yttring vedføiet deres med vi andres fælles Erklæring: "Skjøndt vi ved vore Underskrifter vise, at vi ere fuldkommen enige med vore Troesbrødre i denne Erklærings Jndhold, og kunne i sær ikke med frelst Samvittighed modtage de paatænkte Forandringer ved Saramenterne, saa finde vi os dog tillige foranledigede til, for vort eget Vedkommende, at bemærke: at selv med det gamle Ritual føle vi i vor kirkelige Stilling er svar Samvittigheds Tvang, saalænge vi ikke kunne lade os kirkelig betjene af den af Statens beskikkede Præster, som har vor Tillid, men ved et unaturlige Baand ere tvungne til en for os, i christelig Forstand, aldeles fremmed Mand." - De Underskrevne fra Slagelse ere: Snedkermester P. H. Thers og Hustru. Vævermester P. C. Jbsen og Hustru. Vævermester S. C. Sørensen og Hustru. Skomagermester J. A. Hansen og Hustru. Skomagermester L. Jbsen. Bogbindersvend J. P. Møller. Hattemager J. C. H. Lau og Hustru. Snedkermester P. B. Jacobsen og Hustru. Glarmester C. Witthaus og Hu tru. Ch. H. Qvist og Hustru. Bomuldsvæver ge ArWerge. - Det Jnteressanteste ved dette lidet Skrift er den 42 Sider store Fortegnelse over de Personer, der have anseet det for passende og stemmende med den christelige Ydmyghed at fremstille sig selv som de sand Troende, der ere kaldede til at stille sig i Gabet imod den indbrydende Vantro. Underskrifterne ere samlede i Sjælland, Fyen, Langeland, Ære og Jylland, hvilket allerede røber en ikke ringe Virksomhed hos den eller de Personer, der have sammenbragt dem, og de Underskrevne ere inddeelte sogneviis. Kun faa Kjøbstæder have ydet Bidrag, nemlig Skjelskør, Korsør, Slagelse, Kallundborg, Helsingør, Kjerteminde, Odense, Svendborg og Rudkjøbing; de Fleste, hvis Navne anføres, boe paa Landet. Navnene selv kunne i det Hele ikke have megen Jnteresse, da de med Undtagelse af nogle Faa, der for have ladet sig høre i de kirkelige Stridigheder, ere aldeles ubekjendte; der imod vil det for dem, der kjende lidt til Kirkens Historie, ikke være uinteressant at vide, til hvilke Klasser disse Folk henhøre. Vi finde saaledes, hvis vi have tællet rigtigen, 13 Skolelærere og Kirkesangere, med R. Sørensen i Vensløv i Spidsen; 3 Seminarister og Huuslærere og en Hjælpelærer; 27 Vævere. og 3 Væverpiger; 22 Skræddere og 2 Skrædderpiger; 17 Skomagere; 13 Smede; 7 Snedkere, af de andre Haandværkere kun faalaf hver Klasse. Af de egentlige Landmænd forholdsviis kun faa Selveiere, Gaardmænd og Boelsmænd (dog er disses Antal ikke saa ringe paa Langeland og i Fyen), men desto flere Huusmænd og Huuskoner, Jndsiddere og Jndsiddersker, Astægtsmænd og Aftægtskoner, Enker, Ungkarle og Piger. For at forøge Listen har man paa nogle Steder ikke blot optegnet Mand og Kone, men ogsaa Børnene, baade Sønner og Døttre, uden at det imidlertid er angivet, om disse ere komne til en saadan Alder, at de kunne nogenlunde svare for deres Handlinger.